
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΑΝΑΓΚΑΣΤΙΚΩΝ ΑΠΑΛΛΟΤΡΙΩΣΕΩΝ ΚΑΙ ΠΟΛΕΟΔΟΜΙΚΩΝ ΘΕΜΑΤΩΝ Αρ. Φύλλου 228 

5 Σεπτεμβρίου 2011 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Έγκριση κήρυξης ως αρχαιολογικών χώρων της νήσου 
Σύμης και των γειτονικών νησίδων Νίμος, Αγ. Μα¬ 
ρίνα, Σεσκλί, Κουλουντρός, Αρτικονήσι, Τρούμπε- 
το, Πήδημα και Μαρμαράς, Περιφερειακής Ενότη¬ 
τας Δωδεκανήσων, Περιφέρειας Νοτίου Αιγαίου. 1 

Εφαρμογή διατάξεων των άρθρων 2 και 3 του Π.Δ. 
209/1998 για οδικό τμήμα της 9ης Επαρχιακής 
οδού Θερμής - Πηγής - Λάμπου Μύλοι του Νομού 
Λέσβου. 2 

ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφάλματος στην 32290/20-07-11 απόφα¬ 
ση του Αναπληρωτή Υπουργού ΠΕΚΑ που Δημο¬ 
σιεύτηκε στο ΦΕΚ 184/22-07-11 τεύχος ΑΑΠ. 3 


ΑΠΟΦΑΣΕΙ Σ 

Αριθμ. ΥΠΠΟΤ/ΓΔΑΠΚ/ΑΡΧ/Α1/Φ43/80201/3623 (1) 

Έγκριση κήρυξης ως αρχαιολογικών χώρων της νήσου 
Σύμης και των γειτονικών νησίδων Νίμος, Αγ. Μαρί¬ 
να, Σεσκλί, Κουλουντρός, Αρτικονήσι, Τρούμπετο, Πή¬ 
δημα και Μαρμαράς, Περιφερειακής Ενότητας Δω¬ 
δεκανήσων, Περιφέρειας Νοτίου Αιγαίου. 

Ο ΥΠΟΥΡΓΟΣ ΠΟΛΙΤΙΣΜΟΥ ΚΑΙ ΤΟΥΡΙΣΜΟΥ 

Έχοντας υπόψη: 

1. Το Π.Δ.186/2009 (ΦΕΚ 213/Α/7-10-2009) «Συγχώνευση 
Υπουργείων Πολιτισμού και Τουριστικής Ανάπτυξης». 

2. Το ΠΔ 187/2009 (ΦΕΚ 214/Α/7-10-2009) «Διορισμός 
Υπουργών και Υφυπουργών». 

3. Την ΥΠΠΟ/ΓΝΟΣ/49610/28.11.90 (ΦΕΚ 743/Β/29.11.90) 
«Εξαίρεση από τον περιορισμό των τριών υπογρα¬ 
φών». 

4. Τις διατάξεις του Ν. 3028/2002 (ΦΕΚ 153/Α/28-6-2002) 
«Για την προστασία των Αρχαιοτήτων και εν γένει της 
Πολιτιστικής Κληρονομιάς». 

5. Τις διατάξεις του Π.Δ. 191/2003 (ΦΕΚ 146/Α/13-6-03) 
περί Οργανισμού του ΥΠ.ΠΟ. 

6. Την ομόφωνη γνωμοδότηση του Κεντρικού Αρχαιο¬ 
λογικού Συμβουλίου, όπως αυτή διατυπώθηκε στην υπ’ 
αρ. 23/5.7.2011 Συνεδρία του, αποφασίζουμε: 


Εγκρίνεται η κήρυξη ως αρχαιολογικών χώρων της 
νήσου Σύμης και των γειτονικών νησίδων Νίμος, Αγ. 
Μαρίνα, Σεσκλί, Κουλουντρός, Αρτικονήσι, Τρούμπετο, 
Πήδημα και Μαρμαράς, Περιφερειακής Ενότητας Δω¬ 
δεκανήσων, Περιφέρειας Νοτίου Αιγαίου, για την απο¬ 
τελεσματικότερη προστασία των αρχαιοτήτων, που 
βρίσκονται στις περιοχές αυτές και χρονολογούνται 
από τα προϊστορικά έως τα μεταβυζαντινά χρόνια. 

Συγκεκριμένα μεταξύ των πολυάριθμων αρχαιοτήτων 
περιλαμβάνονται: 

Α) Εγκαταστάσεις του τέλους της Νεολιθικής και των 
αρχών της Πρώιμης Εποχής Χαλκού (λείψανα προϊστο¬ 
ρικής οχύρωσης στη θέση Δαφνί και νεολιθική εγκατά¬ 
σταση στη θέση Πανορμίτης στη νήσο Σύμη, προϊστο¬ 
ρική εγκατάσταση στη θέση Κοκκινόχωμα στη νησίδα 
Σεσκλί), της Μέσης (στη θέση Κάστρο, στο Χωριό νήσου 
Σύμης) και των αρχών της'Υστερης Εποχής του Χαλκού 
(οικισμός και τύμβος στη θέση Δρακούντα στη νήσο 
Σύμη), καθώς και των μυκηναϊκών χρόνων (στην θέση 
Κάστρο), καθώς και άλλες αρχαιότητες προϊστορικών 
αρχαιοτήτων στις νησίδες Μαρμαράς και Τρούμπετο. 

Β) Τμήματα οχυρώσεων και συναφών έργων (στο 
«Καστρούδι στα Λουριά», στο Πότι, στα Τσαγκριά, στο 
Μαρόνι και Γαδαρόμαντρα, στον Μεθυστή, στη Φανε¬ 
ρωμένη και στα Κωτικά της Σύμης, στα Θολάρια της 
νησίδας Νίμος) και λοιπών εγκαταστάσεων κλασικής 
εποχής (ταφικό μνημείο στη Δρακούντα, τύμβος και 
κτίσμα στη θέση «Ποντικόκαστρο» στα Νουλιά, αρχαίο 
νεκροταφείο στον Αγ. Ιωάννη στον Γιαλό, μνημειώδη 
κτήρια στα Πέταλα και στη θέση «Του Δράκου» στο Πέδι, 
αναλημματικοί τοίχοι στη Λελλενική, τμήμα αμαξιτής 
οδού στη θέση «Αμαξική», θέσεις λατόμησης βόρεια της 
Παναγίας της Ελεημονήτριας στη θέση «Εκεί Πίσω» και 
στη Αυγή, ίχνη ελαιουργικών και αμπελοοινικών εγκα¬ 
ταστάσεων -ληνοί- στη θέση «Σετιά», καθώς και άλλα 
κατάλοιπα της εποχής αυτής στη θέση Μαντάλα, στη 
θέση «Κάστρο της Βασιλοπούλας» στον Καντό και στο 
Νημποριό της Σύμης, μεγάλος κιβωτιόσχημος τάφος 
στον Κουλουντρό, μώλος στο Σεσκλί και δύο θολω¬ 
τά κτίσματα στο Αρτικονήσι), και κυρίως ελληνιστικών 
χρόνων (στις θέσεις Κοκκινόχωμα-Κιόνια, Δρακούντα 
και «Στους Στραβούς» Σύμης και στη θέση Κάστρο και 
στον όρμο της Σκομισσάς της νησίδας Σεσκλί), οπότε 
τοποθετείται η μεγάλη ακμή της νήσου Σύμης. 

Γ) Παλαιοχριστιανικά κατάλοιπα (βασιλική στη θέση 
«Μιχαηλιδάκια», κτήριο στα ανατολικά του ναού, γνω¬ 
στού ως «Σωτήρης», και υπόγειο ταφικό συγκρότημα 
στη θέση «Δώδεκα Σπήλιά» στο Νημποριό, βασιλική στην 
Αγία Ειρήνη στον Έξω Νημποριό, βασιλική κάτω από 
το ναΰδριο του Αρχάγγελου Μιχαήλ του Αυλακιώτη 
στο Πέδι νήσου Σύμης και νεκροταφείο στο Ταβίρι της 
νησίδας Νίμος). 

Δ) Βυζαντινά (Αγ. Ιωάννης στα Τσαγκριά και Αγ. 
Προκόπιος στις Ζυμωσύνες Σύμης) και Μεταβυζαντινά 
ναΰδρια (Ανάληψη, Αγ. Γεώργιος ο Κυλινδριώτης στο 
Νημποριό, Αγ. Δημήτριος στην Κάτω Μεριά, Αγ. Αιμιλι- 
ανός, Αγ. Δημήτρης στη θέση «Λάκκος», Αγ. Νικήτας και 
Αγ. Γεώργιος ο Φτωχός στα Κωτικά, Αγ. Γεώργιος στη 
Δρακούντα, Παναγία η Αλεθινή στα Πέταλα, Αι-Γιάννης 
ο Σταφυλάς, Αγ. Νικόλαος και Αγ. Θωμάς στο Πέδι, 
Ζωοδόχος Πηγή στο Βρυσί, Παναγία η Χαμιώτισσα στις 
Χαμές, Αγ. Μαρίνα στο Λιενί, Αγ. Παρασκευή στα Μάρ¬ 
μαρα, Αρχάγγελος Μιχαήλ ο Περιβιώτης, Αγ. Γεώργιος, 
Αγ. Νικήτας Αγ. Νικόλαος, Παναγία η Ξισώτισσα και 
Άγιοι Απόστολοι στον Ξίσο, Αγ. Αικατερίνη στη θέση 
«Στύλος-Βίγλα», Αι-Γιώργης ο Δυσάλωνας, Αγ. Νικόλαος 
στα Τσαγκριά, Αγ. Μαρίνα στο Πότι Αρχάγγελος Μιχαήλ 
ο Κάίλλιώτης, Παναγία η Βουναριώτισσα στη Αυγή, Αγ. 
Παντελεήμονας στη Νανού, Αγ. Ιωάννης του Αμπελιού, 
Αγ. Δημήτριος, Αγ. Μαρίνα και Παναγία η Στρατερή στα 
Νερά, Αγ. Νικήτας στις Ζυμωσύνες, Παναγία του Σάρλη 
και Σταυρός του Πολέμου στις Ζυμωσύνες, Αγ. Νικόλαος 
στην Κεφαλή, Αγ. Ιωάννης ο θεολόγος στα Ρόδά και Αγ. 
Βασίλειος στη Λάπαθο, Αρχάγγελος Μιχαήλ ο Κουρ- 
κουνιώτης, Προφήτης Ηλίας στον Ανήφορο, Παναγία 
των Ζερών στις Ζέρες, Αι-Γιάννης της Αθερίνας στη 
Μαραθούντα, ναΰδρια Αγ. Κωνσταντίνου και Ελένης και 


Σταυροπροσκυνήσεως μέσα στον αρχαίο πύργο στην 
Φανερωμένη και Άι-Γιάννης της Σχιστής στα Καρινιά 
της Σύμης, Παναγιά και Παναγιά η Υπακοή στο Νίμο, 
ναΰδριο με κελιά στην Αγ. Μαρίνα και Αγ, Παύλος στο 
Σεσκλβ και μοναστηριακά συγκροτήματα (Αρχάγγελος 
Μιχαήλ ο Ρουκουνιώτης και Αγ. Ανάργυροι στηνΈρικα, 
Αγ. φιλήμονας, Παναγία η Ελεούσα, Παναγία η Μαρτα- 
ριώτισσα στα Μαριά, Προφήτης Ηλίας στη Λελλενική, 
Αγιος Κωνσταντίνος στη θέση «Βίλα-Τσαγκριά», Ταξι¬ 
άρχης Μιχαήλ ο Κοκκιμήδης, «Μεγάλος Σωτήρης» στα 
Νερά και «Μικρός Σωτήρης» στη Αυγή και ο Ταξιάρχης 
Μιχαήλ ο Πανορμίτης του 18ου αι. στη Σύμη) καθώς και 
κατάλοιπα μεσαιωνικών οχυρώσεων (στο Βουνό Κάρι και 
στη θέση Κωτικά-Ροδά, στο Κάστρο στο Χωριό και στο 
Ποντικόκαστρο «του Σωτήρη» στα Νερά της Σύμης). 

Ε) Σπήλαια (στο Πέδι, στις Καντήλες, στο Ακρωτήριο 
Κατσούνα-Απιάνα, η «Σπηλιά της Σκορδαλούς» στη Σύμη, 
«Σπηλιά Σεραφή» στο Νίμο). 

Η περιοχή του κηρυσσόμενου αρχαιολογικού χώρου 
περιλαμβάνει ολόκληρη τη νήσο Σύμη και τις γειτονικές 
της νησίδες Νίμος, Αγ. Μαρίνα, Σεσκλί, Κουλουντρός, 
Αρτικονήσι, Τρούμπετο, Πήδημα και Μαρμαράς, που πε- 
ριέχονται στο συνημμένο απόσπασμα φύλλου χάρτου 
της Γ.Υ.Σ., κλίμακας 1:50.000. 

Από τις διατάξεις της υπάρχουσας Απόφασης δεν 
προκύπτει δαπάνη σε βάρος του κρατικού προϋπολο¬ 
γισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 23 Αυγούστου 2011 

Ο ΥΠΟΥΡΓΟΣ 

ΠΑΥΛΟΣ ΓΕΡΟΥΛΑΝΟΣ 

Κ22 

Χ-70β83ίβ·. 4^4“ 
Ψ=433Β70Β.40 

; Μ& 22) = 3+642.70 


ΕΘΝΙΚΟ ΤΥΠΟΓΡΑΦΕΙΟ 

Για τεχνικούς Λόγους στο σχεδιάγραμμα, 
έγινε σμίκρυνση, κατά ποσοστό 79% 

ΕΘΝΙΚΟ ΤΥΠΟΓΡΑΦΕΙΟ 

— 

Για τεχνικούς λόγους στο σχεδιάγραμμα, 
έγινε σμίκρυνση, κατά ποσοστό 85 % 

Χ=70914 , 9 . 10 
Ψ=4339010.00 


X©(Δ24) = 3+992.72 

ΕΘΝΙΚΟ ΤΥΠΟΓΡΑΦΕΙΟ 

Για τεχνικούς Λόγους στο σχεδιάγραμμα, 
έγινε σμίκρυνση, κατά ποσοστό 0 2 % 

Αριθμ. 20194/ΤΔ 2008 (2) 

Εφαρμογή διατάξεων των άρθρων 2 και 3 του Π.Δ. 
209/1998 για οδικό τμήμα της 9ης Επαρχιακής οδού 
Θερμής - Πηγής - Λάμπου Μύλοι του Νομού Λέσβου. 

Ο ΑΝΤΙΠΕΡΙΦΕΡΕΙΑΡΧΗΣ ΒΟΡΕΙΟΥ ΑΙΓΑΙΟΥ 

Έχοντας υπόψη: 

1) Τις διατάξεις του Ν. 3852/2010 (ΦΕΚ 87Α/7-6-2010) 
«Νέα Αρχιτεκτονική της Αυτοδιοίκησης και της Αποκε¬ 
ντρωμένης Διοίκησης - Πρόγραμμα Καλλικράτης». 

2) Τις διατάξεις του Π.Δ. 137/2010 (ΦΕΚ 230Α/27.12.2010) 
«Οργανισμός της Περιφέρειας Βορείου Αιγαίου». 

3) Την Εγκύκλιο 6/14-1-2011 του Υπουργ. Εσωτερικών, 
Αποκέντρωσης και Ηλεκτρονικής Διακυβέρνησης «Δη¬ 
μόσιες συμβάσεις έργων, προμηθειών και υπηρεσιών 
της Τοπικής Αυτοδιοίκησης και της Αποκεντρωμένης 
Διοίκησης από 1-1-2011». 

4) Το Π.Δ. 186/1996 (ΦΕΚ 145Α 4-7-1996) «Οργανα που 
αποφασίζουν ή γνωμοδοτούν και ρυθμίσεις σε θέματα 
έργων αρμοδιότητας των Νομαρχιακών Αυτ/σεων (Ν.Α) 
και των Νομικών Προσώπων και επιχειρήσεων τους» 
σε συνδυασμό με την ανωτέρω αναφερόμενη Εγκ. 6/ 
14.1.2011. 

5) Τις διατάξεις του από 6-2-1956 Β.Δ. (Φ.Ε.Κ. 47Α7 
8.2.1956) «Περί καθορισμού των Επαρχιακών Οδών του Ν. 
Λέσβου κ.λπ.», με το οποίο καθορίστηκαν οι επαρχιακές 
οδοί του Ν. Λέσβου και μεταξύ αυτών ως 9η Επαρχιακή 
Οδός η οδός θερμής - Πηγής Λάμπου Μύλοι. 

6) Τις διατάξεις του των άρθρων 2 και 3 του Π.Δ. 
209/1998 (Φ.Ε.Κ. 169Α'/15-7-1998) «Λήψη μέτρων για την 
ασφάλεια της υπεραστικής συγκοινωνίας». 

7) Ότι με την αριθμ. 85/14-4-2010 απόφαση της Νομαρ¬ 
χιακής Επιτροπής Συγχρηματοδοτούμενων Προγραμμά¬ 
των ΠΔΕ και Περιβάλλοντος της Νομαρχιακής Αυτοδι¬ 
οίκησης Λέσβου εγκρίθηκε η Ανασυνταχθείσα Οριστική 
Τεχνική Μελέτη με τίτλο «ΒΕΛΤΙΩΣΗ ΤΜΗΜΑΤΟΣ 9ΗΣ 
ΕΠΑΡΧΙΑΚΗΣ ΟΔΟΥ ©ΕΡΜΗΣ - ΠΗΓΗΣ ΛΑΜΠΟΥ ΜΥ¬ 
ΛΟΙ (ΔΙΑΚΛΑΔΩΣΗ 36ΗΣ ΕΘΝΙΚΗΣ ΟΔΟΥ - ΠΗΓΗ» που 
συντάχθηκε από τα Συμπράττοντα Γραφεία Μελετών 
Κ. Αμπελικιώτη και Γρ. Βαμβουρέλλη και που αποτελεί 
τη βάση εκτέλεσης του ανωτέρου έργου. Η Οριστική 
Τεχνική Μελέτη αφορά τη βελτίωση της χάραξης τμή¬ 
ματος της 9ης Επαρχιακής οδού Θερμής - Πηγής - Λά¬ 
μπου Μύλοι (Διακλάδωση 36ης Εθνικής οδού - Πηγής) 
Νομού Λέσβου με αρχή την περιοχή της συμβολής της 
9ης Επαρχιακής οδού με την 36η Εθνική οδό Μυτιλή¬ 
νης -Καλλονής (Χ.Θ. 0+000,00) το σημείο του κατά την 
Τεχνική Μελέτη με τίτλο «ΒΕΛΤΙΩΣΗ ΤΜΗΜΑΤΟΣ 9ης 
ΕΠΑΡΧΙΑΚΗΣ ΟΔΟΥ ΘΕΡΜΗΣ - ΠΗΓΗΣ - Λ. ΜΥΛΩΝ» 
άξονα της οδού με συντεταγμένες σε Ε.Γ.Σ.Α. Ε=708281,12 
και Ν=4335351,60 και τέλος χάραξης στη Χ.Θ.4+194,58 το 
σημείο του κατά την ανωτέρω Τεχνική Μελέτη άξονα 
της οδού με συντεταγμένες σε Ε.Γ.Σ.Α. Ε=709108,30 και 
Ν=4339103,70 που βρίσκεται στην περιοχή της συμβολής 
της 9ης με την 8η Επαρχιακή οδό Ν. Λέσβου. 

8) Οτι με την αριθμ. 471/26-11-2004 απόφαση της Νο¬ 
μαρχιακής Επιτροπής της Νομαρχιακής Αυτοδιοίκησης 
Λέσβου εγκρίθηκαν τα Κτηματολογικά Διαγράμματα 
και ο Κτηματολογικός Πίνακας που συντάχθηκαν από 
τα Συμπράττοντα Γ ραφεία Μελετών Κ. Αμπελικιώτη και 
Γ ρ. Βαμβουρέλλη. 


9) Οτι το ανωτέρω έργο βελτίωσης της 9ης Επαρχια¬ 
κής Οδού Θερμής - Πηγής - Λάμπου Μύλοι (Διακλάδωση 
36ης Εθνικής οδού - Πηγής) έχει ενταχθεί, με την αριθμ. 
Πρωτ. οικ 2369/1-8-2011 Απόφαση του Γενικού Γραμμα¬ 
τέα Περιφέρειας Βορείου Αιγαίου στο Επιχειρησιακό 
Πρόγραμμα «Κρήτη & Νήσοι Αιγαίου» και προβλέπεται 
η εκτέλεση του να ολοκληρωθεί μέσα σε τέσσερα (4) 
χρόνια από την ημέρα δημοσίευσης στο Φ.Ε.Κ.. 

10) Ότι, με βάση τα ανωτέρω, συντρέχουν για τη βελ¬ 
τίωση της 4ης Επαρχιακής Οδού Ν. Λέσβου οι προϋ¬ 
ποθέσεις εφαρμογής, με έκδοση σχετικής απόφασης 
του Νομάρχη Λέσβου και λόγω διάδοχης κατάστασης 
του Περιφερειάρχη Βορείου Αιγαίου ο οποίος με την 
αριθμ. 325/1-3-2011 (ΦΕΚ 763 Β76-5-2011) απόφαση του 
«Μεταβίβαση αρμοδιοτήτων στους Αντιπεριφερειάρ- 
χες της Περιφέρειας Βορείου Αιγαίου», μεταβίβασε την 
αρμοδιότητα στον Αντιπεριφερειάρχη Βορείου Αιγαίου 
Ηρακλή Βερβέρη, την άσκηση των αρμοδιοτήτων, εκτός 
των άλλων και της Διεύθυνσης Τεχνικών Έργων της 
Περιφερειακής Ενότητας Λέσβου, των διατάξεων του 
άρθρου 3 του Π.Δ. 209/1998 για: 

α) Εφαρμογή των αποστάσεων που προβλέπονται στο 
άρθρο 2 του Π.Δ. αυτού, 

β) Απαγόρευση έκδοσης Οικοδομικών Αδειών για 
ανέγερση κτιρίων και εκτέλεση οικοδομικών εργασιών 
στη ζώνη διέλευσης της οδού που καθορίζεται από τις 
οριογραμμές αρχικής και συμπληρωματικής απαλλο¬ 
τρίωσης. 

11) Οτι η ζώνη διέλευσης της 9ης Επαρχιακής Οδού Ν. 
Λέσβου, όπως αυτή προβλέπεται να βελτιωθεί, απεικο¬ 
νίζεται στα εγκεκριμένα (παράγραφος 8 της παρούσας) 
Κτηματολογικά Διαγράμματα, στα οποία απεικονίζονται 
και τα όρια της προς απαλλοτρίωση ζώνης με πράσινη 
γραμμή (αποτελούμενη από παύλα και δύο τελείες) και 
επισυνάπτονται στην παρούσα Απόφαση με τη μορφή 
φύλλων τύπου Α4, αριθμός φύλλων 18, αποφασίζουμε: 

1. Την εφαρμογή των καθοριζομένων στο άρθρο 2 του 
Π.Δ. 209/1998 αποστάσεων με βάση τη ζώνη διέλευσης 
της 9ης Επαρχιακής Οδού Ν. Λέσβου στο τμήμα της 
που προβλέπεται να βελτιωθεί κατά τα αναφερόμενα 
στο σκεπτικό, από τη δημοσίευση της παρούσας στην 
Εφημερίδα της Κυβερνήσεως. 

2. Απαγορεύουμε και για μια τετραετία από την ημέρα 
δημοσίευσης στο Φ.Ε.Κ. την έκδοση Οικοδομικών Αδειών 
για ανέγερση κτιρίων και εκτέλεση οικοδομικών εργα¬ 
σιών στη ζώνη διέλευσης της 9ης Επαρχιακής Οδού Ν. 
Λέσβου, στο τμήμα της που προβλέπεται να βελτιωθεί 
κατά τα αναφερόμενα στο σκεπτικό της παρούσας, που 
απεικονίζεται στα συνημμένα δεκαοκτώ (18) συνολικά 
φύλλα. 

Η απόφαση αυτή να δημοσιευθεί στην Εφημερίδα της 
Κυβερνήσεως μαζί με τα συνημμένα σ’ αυτή δεκαοκτώ 
(18) συνολικά φύλλα. 

Μυτιλήνη, 25 Αυγούστου 2011 
Ο Αντιπεριφερειάρχης 
ΗΡΑΚΛΗΣ ΒΕΡΒΕΡΗΣ 

ΔΙΟΡ ΘΩΣΕΙΣ ΣΦΑΛΜΑ ΤΩΝ 

Στην 32299/20-07-11 απόφαση Αναπληρωτή Υπουργού ΠΕΚΑ που δημοσιεύτηκε στο ΦΕΚ 184/22-07-11 τεύχος 
ΑΑΠ στη σελίδα 1789 στην Β στήλη στο 33 στίχο, διορθώνεται: 
το εσφαλμένο: «πρώτη» 
στο ορθό: «δεύτερη». 

(Από το Υπουργείο Περιβάλλοντος 
Ενέργειας και Κλιματικής Αλλαγής) 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 











